Most Suade i Olge

Most Suade i Olge ili Most Vrbanja je betonski most u Sarajevu preko rijeke Miljacke, koji povezuje Marijin Dvor na desnoj sa naseljima Kovačići i Grbavica na lijevoj obali Miljacke. Ime Najstarije ime mosta je Ćirišhana most, nazvan po turskoj riječi za fabriku ljepila, koja se nalazila u blizini mosta sa desne strane rijeke. Za vrijeme Jugoslavije most je nosio naziv "Vrbanja". Današnje ime je dobio po Suadi Dilberović i Olgi Sučić, prvim žrtvama koje su snajperisti SDS-a ubili tokom opsade Sarajeva. Most je prvobitno preimenovan u "Most Suade Dilberović" (6. april 1996) da bi poslije preimenovan u "Most Suade i Olge" (3. decembar 1999). Danas se na mostu nalazi spomen ploča u sjećanje na ove dvije nevine žrtve na kojoj piše "Kap moje krvi poteče i Bosna ne presuši". Historija Tokom rata u Bosni i Hercegovini, dana 19. maja 1993, mladi par Admira Ismić i Boško Brkić, Bošnjakinja i Srbin, također su ubijeni dok su pokušavali preći most, što je bila tema dokumentarnog filma Romeo i Julija u Sarajevu iz 1994, inspirisan komadom Kurta Schorka. Godine 1995. most je bio poprište bitke kod Vrbanja mosta između francuskih trupa marinaca Zaštitnih snaga Ujedinjenih nacija i Vojske Republike Srpske. Reference Vanjski linkovi